Medkulturne študije letnik, ŠT. Leto 2009/2010 snov - bet 8

Vzemi, vse vzemi! Vsak se hvali. Včasih je bilo vse drugače. Vzdigni se, v znak spoštovanja! Vsebina povesti je enostavna. Vsak berač svojo malho hvali. V cerkev se je zazrl. Vsota vseh števil je x.
DODATNE VAJE
Vaja A
V vsakem sklopu označite pravilno naglašeno poved, podčrtano utemeljite.
1a Pét dní prèd* koncêrtom môja varovánca Rogóška slávčka še nímata frizêrja.
1b Pêt dní préd koncêrtom mója varovánca Rogóška slávčka še nímata frizérja.
1c Pêt dní pred koncértom môja varovánca Rogóška slávčka še nímata frizêrja.
2a Òče je bìl ponósen na svóje sinóve.
2b Ôče je bìl ponôsen na svóje sinôve.
2c Ôče je bìl ponôsen na svôje sinôve.
3a Se spómniš katêrega drúgega híta, ki ga bómo* slíšali zvečér?
3b Se spômniš katérega drúgega híta, ki ga bómo slíšali zvečér?
3c Se spômniš katérega drûgega hìta, ki ga bômo slíšali zvečêr?
4a Têbe so mèsto, têbe je zaimek.
4b Tébe so mésto, têbe je zaímek.
4c Têbe so mêsto, tébe je zaìmek.
5a Mérijo cêsto čêz* rêko.
5b Mêrijo cèsto čez réko.
5c Mérijo césto čez réko.
6a Sónja težkó nósi škórnje.
6b Sônja têžko nôsi škôrnje.
6c Sònja težkò nósi škôrnje.
7a Kosí kósa ròsno trâvo.
7b Kôsi kôsa rôsno trâvo.
7c Kôsi kôsa rôsno trávo.
8a Šivìlja je Véri vzêla mêro.
8b Šivílja je Vêri vzêla míro.
8c Šivílja je Vêri vzéla méro.
9a Ón je hotél rumén plášč, ôna pa je hotéla zelêno krílo.
9b Òn je hôtel rumèn plášč, ôna pa je hotéla zelêno krílo.
9c Ôn je hótel rumèn plášč, ôna pa je hotéla zeléno krílo.
10a Sósed je dejàl, da je visóka vôda sègala do ôkna.
10b Sôsed je dejál, da je visôka vôda ségala do ôkna.
10c Sòsed je dejál, da je visôka vóda ségala do òkna.
Vaja B
1. Dobro jutro in vse dobro vam želimo, le eden ali ena pa bo slavljenec ali slavljenka dneva. Kakšen naglas ima podčrtana beseda in zakaj?
2. Se spomniš katerega drugega hita, ki ga bomo slišali zvečer?
Kakšen naglas imata podčrtani besedi in zakaj?
3. Sodelovalo je nad sto udeležencev, med njimi strokovnjaki vlade in predstavniki ustanov. Označite izgovor podčrtanih glasov in pojasnite!
4. Na stezi je ležala deska in starec se je znašel v težkem položaju.
Označite izgovor podčrtanih besed in pojasnite!
5. Na koncu sobe je otroka čakal košek.
Označite izgovor podčrtanih besed in pojasnite!
6. Drsalke so si pred nastopom natančno zavezale drsalke.
Označite izgovor podčrtanih besed in pojasnite!
7. Zaradi gostega prométa/promêta so se nam na sprehôdu/sprehódu pridružili zadnji. Označite pravilni izgovor podčrtanih besed.
8. Naglasi pri slovničnih pojmih príslov/prislòv, édnina/ednína, množína/mnóžina, právopis/ pravopís, vélika/velíka začetnica so pogosto nápačni/napáčni/napâčni. Označite pravilni izgovor podčrtanih besed.
9. Hodil je po stezi v megli in temi. Označite izgovor podčrtanih besed in pojasnite!
10. Veselje, žena, želja, sestra, teta so besede, ki imajo: é/è/ê.
Vaja C
1. Pet dni pred koncertom moja varovanca Rogoška slavčka še nimata frizerja.
2. Se spomniš katerega drugega hita, ki ga bomo slišali zvečer?
3. Okno bi odprl, v zastrti sobi bi poslušal dež in potem bi zaspal.
4. Oče je bil ponosen na svoje sinove.
5. Študent je bil visok, pošten, zdrav in možat.
6. Ideja, da bi bila premiera ob devetih, je bila premetena.
7. Dobro jutro in vse dobro vam želimo, le eden ali ena pa bo slavljenec ali slavljenka dneva.
8. Sodelovalo je nad sto udeležencev, med njimi strokovnjaki vlade in predstavniki ustanov.
Vaja D
Preverite naglase po SP 2001, naglasite besede (breznaglasnice tako izpustite), označite izgovor fonemov v (w, Û, ú) in l (ú) in vadite pravilno brati. Upoštevajte nekončno (vejica, podpičje) in končno intonacijo (pika …).
1. vaja
Bruselj. Evropska unija je s Črno goro kot samostojno državo pripravljena skleniti pogajanja o sporazumu o stabilizaciji in pridruževanju do konca tega leta.
Rim. Novi italijanski premije Roman Prodi ocenjuje, da je potrditev ustavne pogodbe Evropske unije v aktualni podobi skoraj nemogoča, po tem ko sta jo lani na referendumih zavrnili Francija in Nizozemska.
Kabul. V središču afganistanske prestolnice so po ponedeljkovem incidentu z ameriškimi vojaki izbruhnili splošni neredi z množičnimi protesti, streljanjem in ropanjem trgovin, v katerih je življenje izgubilo štirinajst ljudi.
Džakarta. Uradno število smrtnih žrtev katastrofalnega potresa na Javi je naraslo na že skoraj pet tisoč štiristo. Okoli dvajset tisoč ljudi je ranjenih. Človekoljubna pomoč prihaja počasi.
Madrid. Na Kanarske otoke so včeraj prispeli še trije ribiški čolni z 256 nezakonitimi priseljenci. S tem je število ilegalnih prebegov na območje Španije preseglo osem tisoč oseb.
Vreme
Danes bo oblačno, občasno bo deževalo. Dež bo popoldne oslabel in do večera v glavnem ponehal. Najvišje dnevne temperature bodo od osem do trinajst, na Primorskem do osemnajst stopinj. Jutri dopoldne bo večinoma sončno. Popoldne pa spremenljivo oblačno vreme. Nastale bodo krajevne plohe in posamezne nevihte. Najnižje jutranje temperature bodo od dve do sedem, na Primorskem okoli deset, najvišje dnevne od dvanajst do sedemnajst, na Primorskem do dvajset stopinj Celzija.
Vreme po Sloveniji ob osmih. Maribor deset stopinj, letališče Maribor oblačno, deset, zračni pritisk tisoč pet milibarov, ustaljen, Ljubljana dežuje, deset, Celje oblačno, rahlo dežuje,
deset, Rogaška Slatina deset, Murska Sobota oblačno, deset stopinj in letališče Portorož nevihta, enajst stopinj Celzija.
Ceste po Sloveniji so mokre in spolzke, vendar normalno prevozne. Promet poteka tekoče in brez večjih posebnosti. Oviran je le na deli cestišč, kjer opravljajo gradbena ali obnovitvena dela. Z mejnih prehodov ne poročajo o čakanju. 2. vaja
Državni zbor končuje redno majsko zasedanje. Danes so poslanci že obravnavali Zakon o policiji, med drugim pa bodo odločali še o noveli Zakona o slovenski obveščevalno-varnostni agenciji.
Vodje koalicijskih poslanskih skupin so dosegli dogovor o novem besedilu šestega člena Zakona o žrtvah vojnega nasilja, ki naj bi ga po prvotnih načrtih črtali. Veljavni zakon v tem členu določa, da pravic ne morejo uveljaviti osebe, ki so prostovoljno ali poklicno sodelovale z agresorjem. V novelo zakona pa bi zapisali, da so iz pravic izključeni pripadniki katerih koli oboroženih enot oziroma skupin med drugo svetovno vojno. S tem popravljajo vsebino zakona, zaradi katerega so v desusu zagrozili z izstopom iz koalicije.
Moldavija in Slovenija sta danes v Ljubljani podpisali konvencijo o izogibanju dvojnega obdavčevanja in preprečevanju davčnih utaj v zvezi z davki od dohodka od premoženja.
V trzinski družbi Medikoinžinering so odstopili od ponudbe za donacijo osemnajstih operacijskih miz, ker je od zahtevanih pogojih ministrstva ni mogoče realizirati, so zapisali v današnjem sporočilu za javnost. Glavni razlog naj bi bilo predvsem določilo, da pri donaciji ne bi smela sodelovati podjetja v katerih je kapitalsko udeležena država, pravijo v Medikoinžineringu. Z Ministrstva za zdravje pa so sporočili, da bodo nadaljevali neposredna pogajanja s ponudniki operacijskih miz.
Nadzorni svet vodilnega slovenskega telefonskega operaterja je danes odpoklical direktorja družbe Mobitel A. M.. Mesto direktorja je za čas, je za čas do imenovanja novega direktorja zaupal B. D., predsedniku uprave Telekoma Slovenije. Razlogi za odstavitev so razhajanja mnenj in načrtov glede prihodnosti tako Mobitela kot Telekoma, navaja uradno sporočilo.
Nadzorni svet Pošte Slovenije je potrdil lansko poslovno poročilo družbe in u vladi predlagal, da Pošta Slovenije iz bilančnega dobička plača v proračun Republike Slovenije osemsto petdeset milijonov tolarjev. Ostali bilančni dobiček v višini nekaj manj kot tri cele pet milijarde tolarjev, pa ostane nerazporejen.
_________________________________3. vaja
Kultura
V Pokrajinski študijski knjižnici v Murski Soboti bo danes ob devetnajsti uri predstavitev knjige z naslovom Plava garda, poveljnikovo zaupno poročilo. Avtorjev generala Marjana Krajnca in Slobodana Kljakića. Delo predstavlja zaupno poročilo generalštabnega polkovnika Karla Novaka, poveljnika slovenskih četnikov in zanimivo dopolnjuje vrsto doslej znanih dejstev o medvojnem dogajanju na Slovenskem. Delo Plava garda je pred tednom dni izšlo pri založbi Proando v Mariboru, kmalu pa bo v Beogradu sledila tudi srbska izdaja.
Šport
Rekreativna družabna prireditev Športni vikend v Mariboru bo to soboto in nedeljo še šestnajstič. Organizatorji Športne zveze in Zavoda za šport pa so vsebino danes približali novinarjem. Osnovni namen ostaja nespremenjen, ponuditi obiskovalcem čim več sproščujoče in brezplačne zabave. Prizorišča ostajajo enaka Mariborsko Pohorje s široko paleto različnih dejavnosti, brezplačnim prevozom z gondolo in sedežnicami ter avtobusom številka šest. Živahno bo tudi drugod. Na hipodromu, Konjeniškem klubu na Meljskem hribu, kopališču
Tam ob dravskih bregovih, Športnem letališču v Skokah, v nedeljo pa bo težišče dogajanja na gladini mariborskega jezera. V športni vikend se bodo tudi tokrat vključila številna društva, z otvoritvijo kopališča TAM pa naj bi se ob primernem vremenu kakopak začela poletna kopalna sezona.
V organizaciji Atletskega kluba Poljane se je na atletskem stadionu v Mariboru že začelo tradicionalno tekmovanje za pokal Savarija. Sodelujejo mladinske reprezentance Hrvaška, Avstrije in Madžarske.
Še o vaterpolu. Najboljše slovenske ekipe bodo danes odigrale tekme šestega kroga drugega dela. Prvak Triglav bo gostil Olimpijo, mariborski Branik pa se bo ob dvajsetih trideset v bazenu Pristan pomeril s Koprom.
____________________________
Tabele, vir: Antončič, Prek: Slovenska zborna izreka.
Seminarske naloge – 2009/10 – okvirne teme
Slovenski jezik in kultura I
Slovnice – zgodovinski pregled
|
KNJIŽNICE – ZGODOVINSKI PREGLED
NUK
UKM
|
Slovarji – zgodovinski pregled
Posebej SSKJ, SP– kvalifikatorji
Pravopisje na Slovenskem
|
Računalniško urejenje besedila
|
Korpusi slov. jezika
|
Slovenščina v zamejstvu
|
Slovenščina v izseljenstvu
|
Slovensko-angleški stiki
Slovensko-nemški stiki
Slovensko-madžarski stiki
|
Slavistika v SLO
|
Slovenščina za tujce, centri, učbeniki + Slovenščina kot tuji jezik + Seminar SJLK + Slovenščina na neslov. univerzah
|
Narečjeslovje
Zbirka Glasovi
Slovenska narečna proza
Slovenska narečna poezija (film, gledališče, radio, TV …)
|
Jezik v gledališču, filmu, na radiu, TV, popevkah, podnapisih,
oglasih, turističnih ponudbah,
blogih, ???
|
Društvo knj. prevajalcev – zbornik+ Društvo za uporabno jezikoslovje – zbornik, www + Društvo teh. prevajalcev – zbornik, www
|
SAZU – Inštitut Frana Ramovša, zgodovima, sekcije
|
Jezik v javni rabi: Zakon o sl. v javni rabi, Zakon o medijih, Resolucija …
Družbenost jezika, jezik. načrtovanje, jezik. politika
|
Jezik kot prestiž
Jezikovni purizem
Priročniki, normiranje
|
Kulturna zgodovina
…
…
|
Eponimi
Frazeologija
|
Doc. dr. Alenka Valh Lopert
|